S-43/2011

Mál þetta, sem dómtekið var 20. september sl., er höfðað með ákæru lögreglustjórans á Eskifirði, dags. 6. maí 2011 og ákæru lögreglustjórans á Seyðisfirði, dags. 14. júní s.á., á hendur S-kk-þgf S-kk-þgf, [kt.], nú til lögheimilis að Grænatúni 6, Kópavogi.

Mál vegna beggja ákæra voru sameinuð við fyrirtöku þeirra 20. september sl.

Ákæra lögreglustjórans á Eskifirði, dags. 6. maí 2011:

Ákærða er gefið að sök „umferðarlagabrot og brot gegn lögum um ávana- og fíkniefni í Fjarðabyggð með því að hafa laugardaginn 26. mars 2011, ekið bifreiðinni YUD-57, undir áhrifum fíkniefna (amfetamín í blóði 310 ng/ml), um Suðurfjarðarveg í Fáskrúðsfirði, á móts við bæinn Dali, þar sem lögreglan stöðvaði aksturinn og fyrir að hafa í umrætt sinn haft í vörslum sínum í sölu- og dreifingarskyni, 20,46 grömm af amfetamíni, sem fundust við leit lögreglu í bifreiðinni og 21,62 grömm af marihuana, sem fundust við leit lögreglu á heimili ákærða að Tungumel 16, Reyðarfirði.

Telst þetta varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. breytingarlög og 2. gr., sbr. 5. og 6. gr. laga um ávana- og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.“

Í ákæruskjali er þess krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 1. mgr., sbr. 4. mgr. 102. gr. umferðarlaga nr. 50/1987, sbr. breytingarlög.

Þess er einnig krafist að framangreind 21,62 grömm af marihuana og 20,46 grömm af amfetamíni, sem lögreglan lagði hald á við rannsókn málsins, verði gerð upptæk, sbr. 6. mgr. 5. gr. laga nr. 65/1974, um ávana- og fíkniefni og 2. mgr. 14. gr. reglugerðar nr. 233/2001, um ávana- og fíkniefni og önnur eftirlitsskyld efni.

Ákæra lögreglustjórans á Seyðisfirði, dags. 14. júní 2011:

Ákærða er gefið að sök „umferðarlagabrot og brot gegn lögum um ávana- og fíkniefni á Fljótsdalshéraði, með því að hafa laugardagskvöldið 7. maí 2011, ekið bifreiðinni YIL-23, undir áhrifum fíkniefna (amfetamín í blóði 165 ng/ml), frá Lagarbraut Fellabæ, um Egilsstaðanes og inn á bifreiðaplan Orkunnar, þar sem lögreglan stöðvaði aksturinn og fyrir að hafa umrætt sinn haft í vörslu sinni 22,19 grömm af amfetamíni, sem ákærði framvísaði við leit lögreglu í umræddri bifreið.

Telst þetta varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. breytingarlög og 2. gr., sbr. 5. og 6. gr. laga um ávana- og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.“

Í ákæruskjali er þess krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 1. mgr., sbr. 4. mgr. 102. gr. umferðarlaga nr. 50/1987, sbr. breytingarlög.

Þess er einnig krafist að framangreind 22,19 grömm af amfetamíni, sem lögreglan lagði hald á við rannsókn málsins, verði gerð upptæk, sbr. 6. mgr. 5. gr. laga nr. 65/1974, um ávana- og fíkniefni og 2. mgr. 14. gr. reglugerðar nr. 233/2001, um ávana- og fíkniefni og önnur eftirlitsskyld efni.

Um málavaxtalýsingu er skírskotað til framangreindra ákæra. Ákærði játaði brot sín skýlaust fyrir dóminum eins og þeim er þar lýst. Voru mál vegna beggja ákæra því sameinuð undir framangreindu málsnúmeri og var málið að því búnu þegar tekið til dóms samkvæmt 164. gr. laga nr. 88/2008, um meðferð sakamála, eftir að fulltrúar ákæruvalds höfðu tjáð sig stuttlega um lagaatriði máls og ákvörðun viðurlaga og ákærði sjálfur tekið stuttlega til máls.

Með játningu ákærða, sem fær fulla stoð í gögnum málsins, telst sannað að ákærði hafi gerst sekur um þau brot sem lýst er í framangreindum ákærum og sem þar eru rétt heimfærð til refsiákvæða.

Ákærði er 37 ára að aldri. Samkvæmt fyrirliggjandi sakavottorði hlaut hann tveggja ára fangelsisdóm 21. október 1998 fyrir brot gegn lögum nr. 65/1974, um ávana- og fíkniefni og 173. gr. a. almennra hegningarlaga nr. 19/1940. Var honum veitt reynslulausn 27. maí 2000 í 2 ár og stóðst skilyrði hennar. Sökum þess hve langt er um liðið hefur sakaferill ákærða ekki áhrif á ákvörðun refsingar hans í þessu máli.

Ákærði er hér sakfelldur fyrir að hafa tvívegis ekið bifreið undir áhrifum amfetamíns og fyrir vörslur á tilgreindum fíkniefnum. Við ákvörðun refsingar hans er tekið mið af því magni fíkniefna sem greindust í blóði ákærða eftir akstur hans umrædd skipti, sem og magni haldlagðra fíkniefna sem ákærði hafði í vörslum sínum og því að sannað þykir með játningu ákærða fyrir dómi, sem samræmist framburði hans við rannsókn lögreglu, að haldlögð fíkniefni sem greinir í ákæru, dags. 6. maí sl., hafi a.m.k. að hluta til verið ætluð til sölu og dreifingar. Til mildunar horfir hins vegar að ákærði hefur játað brot sín. Þykir refsing ákærða, með hliðsjón af 77. gr. almennra hegningarlaga nr. 19/1940, hæfilega ákveðin fangelsi í 60 daga, en ekki þykir ástæða til að beita heimild 4. mgr. nefndrar lagagreinar til þess að dæma ákærða til greiðslu sektar jafnframt fangelsisrefsingu vegna þeirra umferðarlagabrota sem hann er nú sakfelldur fyrir. Með hliðsjón af sakaferli ákærða þykir fært að skilorðsbinda fangelsisrefsingu hans og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Enn fremur ber, með vísan til 101. gr. og 1. mgr., sbr. 4. mgr., 102. gr. umferðarlaga nr. 50/1987, að svipta ákærða ökurétti og verður ökuréttarsvipting hans ákveðin 16 mánuðir frá birtingu dómsins að telja.

Þá ber, með vísan til 6. mgr. 5. gr. laga nr. 65/1974, um ávana- og fíkniefni og 2. mgr. 14. gr. reglugerðar nr. 233/2001, um ávana- og fíkniefni og önnur eftirlitsskyld efni, að gera upptæk 21,62 grömm af marihuana og samtals 42,65 grömm af amfetamíni sem lögreglan lagði hald á við rannsókn málsins

Enginn sakarkostnaður hlaust af málinu við meðferð þess fyrir dómi, en samkvæmt yfirlitum ákæruvalds yfir sakarkostnað við rannsókn beggja lögregluembættanna, sem studd eru framlögðum reikningum, féll til kostnaður vegna töku blóðsýna, rannsókna, matsgerða og póstsendinga, samtals að fjárhæð 144.153 krónur. Verður ákærða gert að greiða allan þann sakarkostnað.

Dómur þessi er kveðinn upp af H-kvk-þgf B-kvk-þgf, settum héraðsdómara, í dómsal Héraðsdóms Austurlands að Lyngási 15, Egilsstöðum, klukkan 11:30 þriðjudaginn 4. október 2011.

Dómsorð:

Ákærði, S-kk-nf S-kk-nf, sæti fangelsi í 60 daga, en fullnustu þeirrar refsingar er frestað og fellur hún niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í 16 mánuði frá birtingu dómsins að telja.

Upptæk eru gerð 21,62 grömm af marihuana og samtals 42,65 grömm af amfetamíni sem lögreglan lagði hald á við rannsókn málsins,

Ákærði greiði sakarkostnað að fjárhæð 144.153 krónur.

H-kvk-nf B-kvk-nf